Qajeeltoowwan bu'uuraa HMFDRI keessaa tokko ol'aantummaa heera mootummaa ti.Heerri mootummaa keewwata 9 fi keewwata xixxiqqaa kana jala jiraniin heerri mootummaa seera ol'aanaa biyyattii akka ta'ee fi seerri kamiiyyuu, hojimaanni baratamaa, akkasumas murtii qaama mootummaa yookiin abbaa taayitaa kamiiyyuu heera mootummaa waliin kan wal faalleessu yoo ta'e raawwatiinsa akka hin qabne lammiin kamiiyyuu, qaamoleen mootummaa, dhaabbileen siyaasaa, waldaaleen biroo akkasumas abbootiin taayitaa isaanii heera mootummaa kabachiisuu fi itti gaafatamummaa heera mootummaadhaaf bitamu akka qaban fi akkaataa heera mootummaa irratti tumameen ala aangoo qabachuun dhoorkaa akka ta'e ifaan tumameera.